མཁས་གྲུབ་ཨོ་རྒྱན་པ་དང་རྗེ་རང་བྱུང་རྡོ་རྗེས་སྟོད་ལུང་མཚུར་ཕུར་སློབ་མ་བསྡུས་ནས་སྨན་རྩིས་གཉིས་ཀའི་འཆད་ཉན་དང་ལག་ལེན་གནང་།གྲུབ་ཆེན་བྷ་ལི་པ་དང་འཕགས་མཆོག་ཀླུ་སྒྲུབ་ཞབས་ཀྱི་མན་ངག་དངུལ་ཆུ་སྐོར་གསུམ་གྱི་བསྟན་བཅོས་བོད་སྐད་དུ་བསྒྱུར།དངུལ་འབུམ་ཞེས་པའི་བསྟན་བཅོས་བརྩམས།དངུལ་ཆུ་བརྩོ་བཀྲུ་ཆེན་མོ་དང་།རིན་ཆེན་རིལ་ནག་ཆེན་མོ།ཡང་ཟབ་རིལ་བུ།དབང་རིལ་ཤེལ་དཀར་མཆོད་རྟེན་སོགས་ཕྱག་ལེན་གནང་ནས་དེའི་རྒྱུད་སྤེལ་བ་ད་ལྟའི་བར་དུ་བཞུགས་པ་འདི་དང་།ཟུར་མཁར་མཉམ་ཉིད་རྡོ་རྗེའི་མེས་པོ་སློབ་དཔོན་བསོད་ནམས་རིན་ཆེན་འདི་དག་གི་སློབ་མ་ཡིན་པས།ཟུར་ལུགས་ཀྱི་འཆད་སྲོལ་དང་ཕྱག་ལེན་ཕལ་ཆེར་འདི་དག་གི་དགོངས་པ་ལྟར་ཡིན།ད་བར་ལོ་༦༧༨སོང་།